Forskelle i brændstofforbrug opgivelser på det danske og tyske marked

De angivne brændstofforbrugs- og emissionsværdier er udregnet efter de foreskrevne målemetoder. Fra den 1. september 2017 bliver visse nye biler typegodkendt i henhold til den globalt harmoniserede testmetode for personbiler og lette varebiler (World Harmonised Light Vehicle Test Procedure, WLTP), som er en mere realistisk testmetode til måling af brændstofforbruget og CO2-emissionerne. Fra den 1. september 2018 kommer WLTP gradvist til at afløse den europæiske kørecyklus (NEDC). På grund af de mere realistiske testbetingelser er de i henhold til WLTP målte brændstofforbrugs- og CO2-emissionstal i mange tilfælde højere end de tal, der blev målt i henhold til NEDC. Du kan finde flere informationer om forskellene mellem WLTP og NEDC på [www.audi.de/wltp](http://www.audi.de/wltp).

På nuværende tidspunkt er det stadig NEDC-værdierne, der skal angives bindende i Tyskland. Når det drejer sig om nye biler, der er typegodkendt i henhold til WLTP, udregnes NEDC-værdierne på baggrund af WLTP-værdierne. Indtil det bliver lovmæssigt forpligtende, kan WLTP-værdierne frivilligt angives som ekstra information, mens WLTP-tallene i Danmark allerede skal opgives i markedsføringen. Hvis WLTP/NEDC-værdierne angives som intervaller, gælder de ikke en bestemt, individuel bil, og de kan således udelukkende bruges til sammenligning af forskellige biltyper. Ekstraudstyr og tilbehør (udstyr, dækstørrelse, etc.) kan ændre relevante bilparametre som eksempelvis vægt, rullemodstand og aerodynamik og påvirke bilens brændstofforbrug, strømforbrug, CO2-emissioner og præstationer ud over påvirkningen fra de vejrmæssige og trafikale betingelser.

I Danmark skal forbruget opgives i henhold til WLTP, og der er derfor forskel mellem de første officielle opgivelser fra Audi AG i Tyskland og de danske opgivelser, der offentliggøres sammen med de danske priser. Du kan læse mere om WLTP i Danmark på [www.audi.dk/wltp](http://www.audi.dk/wltp).

Du kan få yderligere informationer om det officielle brændstofforbrug og de officielle, specifikke CO2-emissioner hos din Audi partner.